
R E P U B L I K A  H R V A T S K A
VUKOVARSKO-SRIJEMSKA ŽUPANIJA
OPĆINA BOGDANOVCI
Bana J. Jelačića 1 32000 Bogdanovci Općinsko vijeće

KLASA: 406-01/21-01/06
URBROJ: 2196/03-01/01-21-01
U Bogdanovcima, 30.11. 2021. godine

Na temelju članaka 15. i 19. Zakona o upravljanju državnom imovinom („Narodne novine“, broj 52/18) i članka 29. Statuta Općine Bogdanovci („Službeni vjesnik“ Vukovarsko-srijemske županije broj 4/21), Općinsko vijeće Općine Bogdanovci na 6. sjednici održanoj dana 30.11.2021. godine, donosi



ODLUKU
o usvajanju Godišnjeg plana upravljanja imovinom
Općine Bogdanovci za 2022. godinu

I.
Odlukom se usvaja Godišnji plan upravljanja imovinom Općine Bogdanovci za 2022. godinu kojeg je Općina Bogdanovci u obvezi donijeti u skladu s odredbama Zakona o upravljanju državnom imovinom (»Narodne novine«, broj 52/18).
II.
Godišnjim planom upravljanja imovinom određuju se:
· kratkoročni ciljevi i smjernice upravljanja imovinom Općine Bogdanovci, 
· provedbene mjere u svrhu provođenja Strategije,
· detaljna analiza stanja upravljanja pojedinim oblicima imovine u vlasništvu Općine Bogdanovci,
· godišnji planovi upravljanja pojedinim oblicima imovine u vlasništvu Općine Bogdanovci.
Pobliži obvezni sadržaj Godišnjeg plana upravljanja, podatke koje mora sadržavati i druga pitanja s tim u vezi, propisano je Uredbom o obveznom sadržaju plana upravljanja imovinom u vlasništvu Republike Hrvatske (»Narodne novine«, broj 21/14).
III.
Godišnji plan upravljanja imovinom u vlasništvu Općine Bogdanovci za 2022. godinu donosi Općinsko vijeće Općine Bogdanovci za razdoblje od godinu dana.



IV.
Općina Bogdanovci dužna je do 30. rujna 2022. godine dostaviti Općinskom vijeću na usvajanje Izvješće o provedbi Godišnjeg plana upravljanja imovinom u vlasništvu Općine Bogdanovci za 2021. godinu.
V.
Ova Odluka stupa na snagu osmoga dana od dana objave u »Službenom vjesniku« Vukovarsko-srijemske županije, a objavit će se na službenoj internet stranici Općine Bogdanovci i dostupna je javnosti u skladu sa odredbama Zakona o pravu na pristup informacijama (»Narodne novine«, broj 25/13, 85/15).

PREDSJEDNIK OPĆINSKOG VIJEĆA
OPĆINE BOGDANOVCI
Marijan Gelo dr.vet.med.



__________________________















Dostaviti:
1. Pismohrani
2. Jedinstvenom upravnom odjelu
3. Službenom vjesniku Vukovarsko-srijemske županije
4. Za objavu na službenoj Internet stranici

